Эрүүл мэндийн сайд, Цахим хөгжил, инновац харилцаа холбооны сайдын хамтарсан 2024 оны ... сарын ... өдрийн ....... /........ дугаар тушаалын 1 дүгээр хавсралт

**ЭРҮҮЛ МЭНДИЙН ТУСЛАМЖ, ҮЙЛЧИЛГЭЭНИЙ ПРОГРАММ ХАНГАМЖИД**

**ТАВИГДАХ ШААРДЛАГА**

 Бүх шатны эрүүл мэндийн байгууллагад ашиглагдах эрүүл мэндийн тусламж, үйлчилгээний программ хангамж нь дараах ерөнхий болон тусгай шаардлагыг хангасан байна. Үүнд:

|  |
| --- |
| **НЭГ.Ерөнхий шаардлага** |
| **№** | **Бүлэг** | **№** | **Шаардлага** |
|  | Зохиогчийн эрх |  | Программ хангамж, түүний бүрэлдэхүүн нь оюуны өмч, зохиогчийн эрхийн зөрчилгүй байх |
|  | Өгөгдлийн сангийн программ хангамж нь оюуны өмч, зохиогчийн эрхийн зөрчилгүй байх |
|  | Хэрэглэгч |  | Хэрэглэгчийн хандах эрхийн удирдлагатай байх (хэрэглэгч тус бүрээр үйлдлийг тохируулдаг байх гэх мэт) |
|  | Хэрэглэгчийн нэвтрэх нэр эрүүл мэндийн ажилтны мэргэжлийн үйл ажиллагаа эрхлэх зөвшөөрлийн кодтой уялдах боломжтой байх |
|  | Нууцад хамаарах мэдээллийг цуглуулах, боловсруулах, ашиглах эрхийг тусгайлан тохируулдаг байх (Жишээ нь: “ДОХ”-ын шинжилгээний хариу гэх мэт) |
|  | Мэдээллийн эзэн |  | Үйлчлүүлэгчийн бүртгэл үүсгэх, шинэчлэхэд шаардлагатай мэдээллийг төрийн мэдээлэл солилцооны үндсэн системээс татдаг байх |
|  | Эрүүл мэндийн тусламж, үйлчилгээ үзүүлэхээс бусад зорилгоор хүний хувийн мэдээлэлд хандах (*цуглуулах, боловсруулах, ашиглах*)-даа мэдээллийн эзнээс өөрөөс нь, зөвшөөрөл өгөх чадамжгүй тохиолдолд асран хамгаалагч, харгалзан дэмжигчээс зөвшөөрөл авах боломжийг бүрдүүлсэн байх.  |
|  | Үйлчлүүлэгчийн мэдээлэлд хандсан үед “Мэдэгдэл” хүргэдэг байх |
|  | Программ хангамжийн ажиллагаа ба UI/UX |  | Цахим гарын үсгийн дэд бүтцийг дэмждэг байх |
|  | Мэдээллийг хууль журамд заасан хугацаагаар нөөцөлдөг байх (Backup) |
|  | Төрийн мэдээлэл солилцооны систем (ХУР) системтэй холбогдсон байх (мэдээлэл нийлүүлэх, хүлээн авах) |
|  | Эрүүл мэндийн салбарын мэдээлэл солилцооны системтэй зохих стандартын дагуу холбогддог байх (мэдээлэл нийлүүлэх, хүлээн авах) |
|  | Батлагдсан маягтын дагуу тайлан, мэдээг гаргадаг байх |
|  | Программ хангамжийн хэрэглэгчийн гарын авлагатай байх |
|  | Тайлан |  | Тайлан, мэдээллийг хэвлэх боломжтой байх |
|  | Тайлан, мэдээллийг XLS, CSV гм олон төрлийн файлын форматаар татан авах боломжтой байх  |
|  | Мэдээллийн ангилал, код, тайлбар, кодчилол |  | Ниийтийн мэдээллийн ил тод байдлын тухай хуулийн 27.10-т заасан нэгдсэн ангилал, код, тайлбар болон олон улсын стандарт, кодчилол (ICD, FHIR/HL7, SNOMED CT, LOINC)-ыг дагаж мөрдсөн байх |
|  | Мэдээллийн аюулгүй байдал |  | Кибер аюулгүй байдлын тухай хуулийн 8 дугаар зүйлд заасан эрх бүхий байгууллагаас тухайн программ хангамжид хийсэн кибер аюулгүй байдлын эрсдэлийн үнэлгээний дүгнэлт |
|  | Кибер аюулгүй байдлын тухай хуулийн 9 дугаар Мэдээллийн аюулгүй байдлын аудитын дүгнэлт |

|  |
| --- |
| **Гурав. ЭРҮҮЛ МЭНДИЙН БАЙГУУЛЛАГЫН ТӨРӨЛД ХАМААРАХ** **ЭРҮҮЛ МЭНДИЙН ТУСЛАМЖ, ҮЙЛЧИЛГЭЭНИЙ ПРОГРАММ ХАНГАМЖИЙН МОДУЛИЙН БҮРДЭЛ**Энэхүү хэсэгт “Зайлшгүй шаардлагатай” байх шалгуур үзүүлэлтийг “+” тэмдгээр тэмдэглэв. Тухайн эрүүл мэндийн байгууллагын үйл ажиллагааны онцлогоос хамаарч нэмэлт модуль, функцийг хөгжүүлэн, нэвтрүүлж, ашиглахыг хориглоогүй болно.  |
| № | МОДУЛИЙН НЭР | Өрхийн эмнэлэг | Сум, тосгоныэмнэлэг | Нэгдсэн эмнэлэг, төрөлжсөн мэргэшлийн эмнэлэг, амаржих газар, тусгай эмнэлэг, клиник эмнэлэг | Сувилахуйн төв, хөнгөвчлөх, асаргаа сувилгааны төв, сэргээн засах төв | Тусгай мэргэжлийн төв | Түргэн тусламжийн төв | Хүний эм, эмнэлгийн хэрэгслийг жижиглэнгийн үнээр хангах байгууллага | Эмнэлгийн мэргэшсэн тусламж үйлчилгээ үзүүлэх байгууллага (лаборатори) | Нийгмийн эрүүл мэндийн төв |
|  | Цахим бүртгэл | + | + | + | + | + | + | + | + | + |
|  | Удирдлагын хяналт, мэдээлэл | + | + | + | + | + | + | + | + | + |
|  | Амбулатори | + | + | + | + | + |  |  |  | + |
|  | Хэвтэн эмчлүүлэгчийн бүртгэл (стационари) |  | + | + | + |  |  |  |  |  |
|  | Яаралтай тусламж | + | + | + | + |  | + |  |  |  |
|  | Сувилахуй | + | + | + | + | + | + |  |  |  |
|  | Лаборатори | + | + | + | + | + | + |  | + | + |
|  | Дүрс оношилгоо | + | + | + | + | + | + |  | + | + |
|  | Эм, эмнэлгийн хэрэгсэл | + | + | + | + | + | + | + | + | + |
|  | Статистик, тайлан, мэдээ | + | + | + | + | + | + | + | + | + |
|  | Эрүүл мэндийн даатгал | + | + | + | + | + |  | + | + | + |
|  | Санхүү | + | + | + | + | + | + | + | + | + |
|  | Тохиргоо (backend) | + | + | + | + | + | + | + | + | + |
|  | Эрүүл мэндийн цахим карт (*үйлчлүүлэгчийн үйлчилгээ авсан түүх дэлгэрэнгүй*) | + | + | + | + | + | + | + | + | + |
|  | Эмнэлэгт үйлчлүүлэгч илгээх, хүлээн авах | + | + | + |  |  |  |  |  |  |

-------- oOo --------

Эрүүл мэндийн сайд, Цахим хөгжил, харилцаа холбооны сайдын хамтарсан 2024 оны ... сарын ... өдрийн ....... /........ дугаар тушаалын 2 дугаар хавсралт

**ЭРҮҮЛ МЭНДИЙН ТУСЛАМЖ, ҮЙЛЧИЛГЭЭНИЙ ПРОГРАММ ХАНГАМЖИД ҮНЭЛГЭЭ ХИЙХ, ШААРДЛАГАД НИЙЦСЭН ПРОГРАММ ХАНГАМЖИЙГ МЭДЭЭЛЭХ ЖУРАМ**

**Нэг. Ерөнхий зүйл**

1.1. Эрүүл мэндийн тусламж, үйлчилгээний программ хангамж /цаашид “программ хангамж” гэх/-д үнэлгээ хийж, шаардлагад нийцсэн программ хангамжийг олон нийтэд мэдээлэх үйл ажиллагааг хэрэгжүүлэхэд энэхүү журмыг дагаж мөрдөнө.

**Хоёр. Үнэлгээ хийх ажлын хэсгийн бүрэлдэхүүн,**

**түүний зохион байгуулалт**

2.1. Эрүүл мэндийн сайд болон Цахим хөгжил, харилцаа холбооны сайдын хамтарсан тушаалаар байгуулагдсан байнгын ажиллагаатай ажлын хэсэг программ хангамжид үнэлгээ хийж, дүгнэлт гаргах чиг үүргийг хэрэгжүүлнэ.

2.2. Ажлын хэсэг дараах байгууллагын төлөөллөөс бүрдсэн 9 гишүүний бүрэлдэхүүнтэй байна:

2.2.1. Эрүүл мэндийн асуудал эрхэлсэн төрийн захиргааны төв байгууллагын төлөөлөл-1;

2.2.2. Цахим хөгжил, харилцаа холбооны асуудал эрхэлсэн төрийн захиргааны төв байгууллагын төлөөлөл-1;

2.2.3. Тагнуулын ерөнхий газрын Кибер халдлага, зөрчилтэй тэмцэх үндэсний төв-1;

2.2.4. Кибер халдлага, зөрчилтэй тэмцэх нийтийн төв УТҮГ-1;

2.2.5. Эрүүл мэндийн хөгжлийн төв-1;

2.2.6. И-Монгол академи УТҮГ-ын төлөөлөл -1;

2.2.7. Үндэсний Дата Төв УТҮГ-ын төлөөлөл-1;

2.2.8. Эрүүл мэндийн салбарын төрийн бус байгууллагын төлөөлөл-1;

2.2.9. Мэдээллийн технологийн салбарын төрийн бус байгууллагын төлөөлөл-1

 2.3. Энэ журмын 2.2.8, 2.2.9-д заасан гишүүнийг тухайн асуудал эрхэлсэн төрийн захиргааны төв байгууллагаас ирүүлсэн саналыг үндэслэж томилно.

2.4. Ажлын хэсгийн үйл ажиллагаа хуралдаан хэлбэртэй байна. Ажлын хэсгийг Эрүүл мэндийн асуудал эрхэлсэн төрийн захиргааны төв байгууллагын төлөөлөл даргална.

2.5. Ажлын хэсгийн хурал 7 болон түүнээс дээш гишүүдийн ирцтэйгээр хүчин төгөлдөрт тооцогдох ба шийдвэр нь хурлын тэмдэглэлд үндэслэсэн дүгнэлт, зөвлөмж байна.

2.6. Ажлын хэсгийн нарийн бичгийг Эрүүл мэндийн хөгжлийн төвөөс томилох бөгөөд нарийн бичиг нь хурлын тэмдэглэлийг хөтөлж, хуралд саналын эрхгүй оролцоно.

2.7. Хуралдааны дэгийг хууль, журамд заасан нийтлэг зохицуулалтын дагуу боловсруулж, хуралдаанаараа хэлэлцэн батална.

2.8. Ажлын хэсгийн хуралд тухайн хүсэлт гаргасан программ хангамж хөгжүүлэгчийн төлөөлөл оролцоно.

2.9. Ажлын хэсгийн гишүүн хүндэтгэн үзэх шалтгааны улмаас хуралд биечлэн оролцох боломжгүй бол тухайн гишүүнийг хуралд цахим хэлбэрээр оролцуулж болно.

2.10. Ажлын хэсгийн хурлын шийдвэрийг хуралд оролцсон гишүүдийн олонхын саналаар шийдвэрлэнэ.

2.11. Энэ журмын 2.11-т заасан шийдвэр нь дүгнэлт хэлбэртэй байх бөгөөд ажлын хэсгийн дарга гарын үсэг зурж баталгаажуулна.

2.12. Ажлын хэсгийн хуралд шаардлагатай тохиолдолд эрүүл мэндийн болон холбогдох бусад салбарын мэргэжлийн зөвлөл, мэргэжлийн холбоодын төлөөлөл, шинжээчийг саналын эрхгүйгээр оролцуулж болно.

2.13. Ажлын хэсгийн гишүүн программ хангамжаа үнэлүүлэх хүсэлт ирүүлсэн байгууллага, түүний эрх бүхий албан тушаалтантай нэгдмэл сонирхолтой, хамаарал бүхий этгээд байх тохиолдолд хурлын даргад мэдэгдэж, тухайн хуралд оролцох эсэх талаар зөвшөөрөл авна.

2.14. Программ хангамжийн үнэлгээтэй холбоотой санал, гомдлыг Эрүүл мэндийн хөгжлийн төвд гаргана.

**Гурав. Программ хангамжид үнэлгээ хийх, мэдээлэх**

3.1.Эрүүл мэндийн тусламж, үйлчилгээний программ хангамж хөгжүүлэгч нь хөгжүүлсэн программ хангамжаа үнэлүүлэх тухай хүсэлтийг дараах баримт бичгийн хамт Эрүүл мэндийн хөгжлийн төвд цаасаар, эсхүл цахим хэлбэрээр хүргүүлнэ:

3.1.1. хуулийн этгээдийн улсын бүртгэлийн гэрчилгээний хуулбар;

3.1.2. байгууллагын танилцуулга, туршлага, хүний нөөцийн мэдээлэл;

3.1.3. программ хангамжийн модулийн жагсаалт, ашиглаж буй технологийн танилцуулга;

3.1.4. үйлдлийн систем, тоног төхөөрөмжийн талаарх танилцуулга;

3.1.5. мэдээллийн сүлжээ болон программ хангамжийн бүтэц схем;

3.1.6. программ хангамжид ашиглагдаж буй гуравдагч талын сервис ашиглах бол тэдгээрийн жагсаалт;

3.1.7. Кибер аюулгүй байдлын тухай хуулийн 8 дугаар зүйлд заасан эрх бүхий байгууллагаас тухайн программ хангамжид хийсэн кибер аюулгүй байдлын эрсдэлийн үнэлгээний дүгнэлтийн дагуу авч хэрэгжүүлсэн арга хэмжээний тайлан;

3.1.8. Энэ тушаалын хавсралтаар батлагдсан шаардлагыг хангаж байгаа талаарх нотлох баримтыг тайлбарын хамт ирүүлэх;

3.2. Эрүүл мэндийн хөгжлийн төв энэ журмын 3.1 дэх хэсэгт заасан хүсэлтийг хүлээн авч, баримт бичгийн бүрдүүлбэрийн шаардлага хангасан эсэхийг ажлын 3 хоногт багтаан хянаж, шаардлага хангасан бол ажлын хэсэгт болон хүсэлт гаргагч этгээдэд, шаардлага хангаагүй бол хүсэлт гаргагч этгээдэд бичгээр эсхүл цахим хэлбэрээр мэдэгдэнэ.

 3.3. Ажлын хэсэг хүсэлтийг хүлээн авснаас хойш ажлын 7 хоногт багтаан энэ тушаалын 1 дүгээр хавсралтаар батлагдсан холбогдох шаардлагын дагуу программ хангамжид үнэлгээ хийж, дүгнэлт гаргана.

 3.4. Ажлын хэсгийн шийдвэрээр шаардлага хангасан программ хангамжийн талаарх мэдээллийг Эрүүл мэндийн хөгжлийн төв өөрийн цахим хуудсаар мэдээлнэ.

3.5. Ажлын хэсэг шаардлага хангаагүй тухай шийдвэрийг энэ журмын 3.1-д заасан хүсэлт гаргагчид ажлын 5 хоногт багтаан хүргүүлнэ.

3.6. Ажлын хэсэг программ хангамж, шаардлага өөрчлөгдсөн тохиолдолд өөрчлөлтөд хамааралтай хэсэгт хэсэгчлэн дүгнэлт гаргаж болно.

3.7. Дүгнэлт гарсан программ хангамжид өөрчлөлт, шинэчлэлт орсон, шинэ модуль, функц нэмэгдсэн тохиолдолд Эрүүл мэндийн хөгжлийн төвд мэдэгдэж, дахин дүгнэлт гаргуулах эсэхийг ажлын хэсгээр шийдвэрлүүлнэ.

3.8. Тус журмын хавсралтаар заасан шаардлага шинэчлэгдсэн бол өмнө дүгнэсэн программ хангамжуудыг Эрүүл мэндийн хөгжлийн төв нягтлан үзэж, холбогдох өөрчлөлтөд тохирох хэсэгт дахин дүгнэлт гаргуулах эсэхийг тогтооно.

3.9. Тус журмын хавсралтаар заасан эрүүл мэндийн программ хангамжид тавигдах шаардлага, эрүүл мэндийн байгууллагын төрөл, модуль зэргийг хууль тогтоомж, технологийн хөгжилд нийцүүлэн тухай бүр Эрүүл мэндийн хөгжлийн төв өөрчлөх саналыг боловсруулж холбогдох төрийн захиргааны төв байгууллагад хүргүүлнэ.

---оОо---